ΚΑΝΟΝΙΣΜΟΣ (ΕΚ) αριθ. 206/96 ΤΗΣ ΕΠΙΤΡΟΠΗΣ της 2ας Φεβρουαρίου 1996 για τροποποίηση του κανονισμού (ΕΚ) αριθ. 97/95 για καθορισμό των λεπτομερειών εφαρμογής του κανονισμού (ΕΟΚ) αριθ. 1766/92 του Συμβουλίου όσον αφορά την ελάχιστη τιμή και την αντισταθμιστική πληρωμή η οποία καταβάλεται στους παραγωγούς γεωμήλων καθώς και του κανονισμού (ΕΚ) αριθ. 1868/94 του Συμβουλίου περί θεσπίσεως καθεστώτος ποσοστώσεων για την παραγωγή αμύλου γεωμήλων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1868/94 του Συμβουλίου της 27ης Ιουλίου 1994 περί της θεσπίσεως καθεστώτος ποσοστώσεων για την παραγωγή αμύλου γεωμήλων (1), όπως τροποποιήθηκε τελευταία από τον κανονισμό (ΕΚ) αριθ. 1863/95 (2), και ιδίως το άρθρο 8,

τον κανονισμό (ΕΟΚ) αριθ. 2503/88 του Συμβουλίου της 25ης Ιουλίου 1988 όσον αφορά το καθεστώς τελωνειακής αποταμίευσης (3), και ιδίως το άρθρο 18,

Εκτιμώντας:

ότι ο κανονισμός (ΕΚ) αριθ. 97/95 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 1949/95 (5), ορίζει τις λεπτομέρειες τον κανονισμό (ΕΟΚ) αριθ. 1766/92 του Συμβουλίου (6) όπως τροποποιήθηκε τελευταία από τον κανονισμό (ΕΚ) αριθ. 1863/95 (7), όσον αφορά την ελάχιστη τιμή και την αντισταθμιστική πληρωμή η οποία καταβάλλεται στους παραγωγούς γεωμήλων καθώς και του κανονισμού (ΕΚ) αριθ. 1868/94 με τον οποίο θεσπίζεται καθεστώς ποσοστώσεων για την παραγωγή αμύλου γεωμήλων 7

ότι τα προϊόντα τα οποία υπάγονται στο καθεστώς τελωνειακής αποταμίευσης δεν δύνανται να αποτελέσουν αντικείμενο ορισμένων συνήθων εργασιών οι οποίες απαριθμούνται στο άρθρο 28 παράγραφος 4 του κανονισμού (ΕΟΚ) αριθ. 3665/87 της Επιτροπής (8), όπως τροποποιήθηκε τελευταία από τον κανονισμό (ΕΚ) αριθ. 1384/95 (9) 7 ότι ο προσδιορισμός των αποδεκτών εργασιών άλλων από εκείνες που προβλέπονται στο προαναφερθέν άρθρο ορίζεται ρητά για καθέναν από τους εν λόγω τομείς 7

ότι, για την ορθότερη διαχείριση της υφισταμένης ικανότητας αποθήκευσης, θα πρέπει να προβλεφθεί, για το άμυλο που παράγεται στην εν λόγω περιοχή και αποθηκεύεται χύμα σε αποθήκες, τελωνειακές αποθήκες ή λιμενικά σιλό με προοπτική να εξαχθεί, για τους σκοπούς της εφαρμογής του καθεστώτος πληρωμής της προκαταβολής των επιστροφών, η ικανότης αποθήκευσης περισσοτέρων από μιας μερίδων προϊόντων οι οποίες υπάγονται στην ίδια επιμέρους θέση της χρησιμοποιούμενης ονοματολογίας για τις επιστροφές κατά την εξαγωγή στο ίδιο σιλό ή αποθήκη 7 ότι θα πρέπει να περιοριστεί, ωστόσο, η ικανότης αυτή στα κοινοτικά προϊόντα 7

ότι η κλίμακα κυρώσεων η οποία προβλέπεται στο άρθρο 16 παράγραφος 1 του κανονισμού (ΕΚ) αριθ. 97/95 πρέπει να αναθεωρηθεί μετά τη θέσπιση των εφαρμοζομένων δασμών στο νέο κοινό τελωνειακό δασμολόγιο 7

ότι, άλλωστε, ο κανονισμός (ΕΚ) αριθ. 97/95 προσδιορίζει την τύχη των επιμέρους ποσοστώσεων των αμυλοποιείων που συγχωνεύονται, αλλάζουν ιδιοκτήτη ή παύουν τις εμπορικές τους δραστηριότητες 7 ότι επιβάλλεται να αποφευχθεί να θιγούν τα συμφέροντα των παραγωγών γεωμήλων από τις τροποποιήσεις των επιμέρους ποσοστώσεων οι οποίες οφείλονται στις συγχωνεύσεις που πραγματοποιούνται 7 ότι θα πρέπει να εξουσιοδοτηθούν τα κράτη μέλη να χορηγήσουν επιμέρους ποσοστώσεις σε άλλα αμυλοποιεία από εκείνα που αφορά η συγχώνευση 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 97/95 τροποποιείται ως εξής:

1. Μετά το άρθρο 15, παρεμβάλλεται το ακόλουθο νέο άρθρο 15α:

«Άρθρο 15α

Εφόσον το τυπικά παραγόμενο άμυλο από ένα αμυλοποιείο αποθηκεύεται χύμα, υπό καθεστώς τελωνειακής αποταμίευσης ή της ελεύθερης περιοχής που προβλέπεται για την προκαταβολή της επιστροφής έτσι όπως προσδιορίζεται στον κανονισμό (ΕΟΚ) αριθ. 565/80 του Συμβουλίου (*), το άμυλο αυτό μπορεί, επιπλέον των συνήθων εργασιών που αναφέρονται στο άρθρο 28 παράγραφος 4 του κανονισμού (ΕΟΚ) αριθ. 3665/87, να αναμειχθεί στον ίδιο τρόπο αποθήκευσής του με άλλα άμυλα που υπάγονται στην ίδια επιμέρους θέση της χρησιμοποιούμενης για τις επιστροφές ονοματολογίας, παρουσιάζει τα ίδια τεχνικά χαρακτηριστικά, ανταποκρίνεται στους όρους που απαιτούνται για τη χορήγηση των επιστροφών κατά την εξαγωγή και υπάγονται στο καθεστώς του κανονισμού (ΕΟΚ) αριθ. 3665/87 ή του κανονισμού (ΕΟΚ) αριθ. 565/80.

(*) ΕΕ αριθ. L 62 της 7. 3. 1980, σ. 5.»

2. Το άρθρο 16 παράγραφος 1 αντικαθίσταται από το ακόλουθο κείμενο:

«1. Για τις ποσότητες οι οποίες, σύμφωνα με το άρθρο 14 παράγραφος 1 δεύτερο εδάφιο, θεωρείται ότι διατέθησαν στην εσωτερική αγορά, το ενδιαφερόμενο κράτος μέλος εισπράττει, για το εντόπιο άμυλο ή κάθε άλλο παράγωγο προϊόν που περιλαμβάνεται στο παράρτημα του κανονισμού (ΕΚ) αριθ. 1518/95 της Επιτροπής (*), ή υπάγεται στο πεδίο του κανονισμού (ΕΚ) αριθ. 1222/94 της Επιτροπής (**), ένα κατ' αποκοπήν ποσό το οποίο υπολογίζεται ανά τόνο εντοπίου αμύλου και είναι ίσο με το δασμό του κοινού δασμολογίου που εφαρμόζεται ανά τόνο αμύλου του κωδικού ΣΟ 1108 13 00, στη διάρκεια της περιόδου εμπορίας κατά την οποία το άμυλο ή τα παράγωγα προϊόντα παρήχθησαν, προσαυξημένα κατά 10 %.

(*) ΕΕ αριθ. L 147 της 30. 6. 1995, σ. 55.

(**) ΕΕ αριθ. L 136 της 31. 5. 1994, σ. 5.»

3. Στο άρθρο 17, προστίθεται η ακόλουθη νέα παράγραφος 4:

«4. Εάν, μετά την εφαρμογή της παραγράφου 1 στοιχείο α), παύσει η παραγωγή στις εγκαταστάσεις ενός ή περισσοτέρων αμυλοποιείων τα οποία συγχωνεύθηκαν, απειλώντας έτσι την αδιάπτωτη παραγωγή γεωμήλων για την παρασκευή αμύλου στην περιοχή η οποία εφοδιαζόταν στο παρελθόν από αυτό ή αυτά τα αμυλοποιεία:

- το κράτος μέλος εξουσιοδοτεί τη συγχωνευθείσα επιχείρηση να διαβιβάζει στο κράτος μέλος την αρχικά χορηγηθείσα επιμέρους ποσόστωση στην επιχείριση οι εγκαταστάσεις τις οποίες έπαυσαν στο μεταξύ να παράγουν και

- κάθε μεταφερόμενη ποσόστωση, σύμφωνα με την πρώτη περίπτωση, δύναται να επαναχορηγηθεί στο κράτος μέλος, σε κάθε υφιστάμενο αμυλοποιείο το οποίο αναλαμβάνει να παρασκευάσει άμυλο στην εν λόγω περιοχή.».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 2 Φεβρουαρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 197 της 30. 7. 1994, σ. 4.

(2) ΕΕ αριθ. L 179 της 29. 7. 1995, σ. 1.

(3) ΕΕ αριθ. L 225 της 15. 8. 1988, σ. 1.

(4) ΕΕ αριθ. L 16 της 24. 1. 1995, σ. 3.

(5) ΕΕ αριθ. L 187 της 8. 8. 1995, σ. 6.

(6) ΕΕ αριθ. L 181 της 1. 7. 1992, σ. 21.

(7) ΕΕ αριθ. L 179 της 29. 7. 1995, σ. 1.

(8) ΕΕ αριθ. L 351 της 14. 12. 1987, σ. 1.

(9) ΕΕ αριθ. L 134 της 20. 6. 1995, σ. 14.